Scamium fecerunt monachi Clunienses cum Arlulfo et uxore ejus Sufficia in villa Rufiaco. In primis donat Arlulfus duas vineas insimul tenentes; una habet VII raschias, altera duas. Æcontra donant monachi [predicto viro] curtilum cum vinea insimul tenente; habet in concluso septuaginta sex perticas, In Frumentalia vocat. In alio loco unam petiolam de terra; habet in longo perticas V, in lato duas. Et faciat unusquisque quicquid facere voluerit. Domnus abba firmavit. Vivianus firmavit. Letbaldus episcopus firmavit. Adalgis firmavit. Vuarnerius firmavit. Umbertus firmavit. Signum Arnulf et uxor ejus Sufficia, qui fieri et firmari rogaverunt. S. Johan. S. Clement. S. Constanc. S. Bernald. S. Dominico. [S. Martini. S. Hogonis. Balduinus scripsit et subscripsit, feria V, mense januario.]